ΕΝΟΤΗΤΑ 22, ΡΑΨΩΔΙΑ π 185 – 336

ΦΥΛΛΟ ΕΡΓΑΣΙΑΣ

1.**Να συμπληρώσετε τα κενά στις παρακάτω προτάσεις:**

1) Τα στάδια της αναγνώρισης είναι :

Η μεταμόρφωση προσώπων: **Ο Οδυσσέας παίρνει ξανά την κανονική του μορφή και πηγαίνει στον γιο του τον Τηλέμαχο. Στίχοι: 191-195**.

Η αποκάλυψη της ταυτότητας: **Ο Οδυσσέας αποκαλύπτει την πραγματική του ταυτότητα στον γιο του αλλά εκείνος δεν τον πιστεύει. Στίχοι: 200 – 213.**

2) Η έκφραση δυσπιστίας: **Ο Τηλέμαχος δεν πίστεψε τον πατέρα του και του είπε ότι ο Οδυσσέας χάθηκε στην Τροία. Στίχοι: 214-224.**

3) Τα αποδεικτικά στοιχεία: Ο **Οδυσσέας είπε στον γιο του για τη μεταμόρφωση από τη θεά Αθηνά. Στίχοι: 226-235.** Και τέλος η αναγνώριση και έκφραση των συναισθημάτων: **Πατέρας και γιος αγκαλιάστηκαν και έκλαψαν μαζί. Στίχοι: 239-245.**

4) Όταν μιλάει ο Τηλέμαχος λέγοντας : «όχι, δεν είσαι εσύ ο πατέρας μου» διακρίνουμε την τεχνική της **επικής ειρωνείας**. (Επική ειρωνεία: Υπάρχει όταν ο ήρωας του έπους ενεργεί αγνοώντας σημαντικές πληροφορίες, που αν τις ήξερε, οι ενέργειές του θα ήταν διαφορετικές. Εμείς, όμως, ως αναγνώστες τις γνωρίζουμε).

5) Σύμφωνα με τους στίχους 189 – 190 : «φλέγομαι αλήθεια να μπω σ’ αυτή τη μάχη». προβάλλεται η **πολεμική** ιδιότητα της θεάς Αθηνάς. Την ίδια ιδιότητα προβάλλουν και οι στίχοι **231-232, 310-327.**

6) **Το σχέδιο αντιμετώπισης των μνηστήρων προβλέπει ανάμεσα στα άλλα**:

Α. Να μη μάθει κανένας ότι **γύρισε ο Οδυσσέας. Ούτε ο πατέρας του αλλά ούτε και η Πηνελόπη.**

Β. Ο Τηλέμαχος να υπομένει **την ταπεινωτική συμπεριφορά των μνηστήρων προς τον Οδυσσέα.**

Γ. Να δοκιμάσουν μαζί **το φρόνημα των γυναικών και των δούλων κι ύστερα να προχωρήσουν μαζί στον φόνο των μνηστήρων.**